LidanRubinov/Halacha-QA huggingface dataset:
שאלה: מפעל שנאלץ לעבוד ביום טוב: ישנו מפעל ליבוא סחורות בבעלות יהודית שמספק סחורה לספקים גויים. הפועלים במפעל הינם גויים. הקליינט הראשי (תשעים אחוז מהסחורה נמכרת לו) דורש שיהיה מישהו זמין בימי השבוע לקבל הזמנות ולספק סחורה. מדובר בגוי שיהיה במשרד לקבל טלפונים ולהוציא סחורה מהמחסן ולשלוח לקליינט אם צריך. אם המפעל לא יהיה מוכן לספק סחורה בימים טובים הקליינט הודיע שיעזוב לספק אחר. זה יהיה גזר דין מוות למפעל ושתי המשפחות היהודיות שעובדות בו יוותרו ללא עבודה. האם ניתן למצא פתח להתיר לבעלים להשאיר גוי שיקבל הזמנות ויספק אותן ביום טוב?
תשובה: הבעיה אכן חמורה. יש דרך אחת והיא חוזה שותפות בין הישראל לגוי שבו יותנה מפורשות שהחלק של העבודה הנעשה בשבת וחג שייך לגוי וממילא הרווחים שלו. ניתן לנכות מהרווחים את הוצאות התשתית של המפעל. אך בשום פנים שכר העבודה של הגוי בשבת וחג אינו יכול להיות על בסיס של שכר עבודה רגיל, אלא של אחוזים סבירים מרווחי השבת והחג כשותף חלקי.
שאלה: שימוש בקטן לצורך שבת: האם מותר בשבת או בחג להשתמש בילד קטן לצורך ביצוע פעולה האסורה שיש בה צורך גדול?
תשובה: היתר זה הוא דווקא באיסור דרבנן ולצרכו של הקטן בלבד, אבל לא לומר לקטן לעשות איסור לצורכך. הדוגמא המותרת בהלכה היא: לתת לקטן לטלטל חומש במקום שאין עירוב כשגם הקטן צריך לקרוא ולהשתמש בחומש.
שאלה: זימון לנשים: האם יש חיוב על 3 נשים לזמן בסוף הארוחה?
תשובה: הגר"א סובר שנשים האוכלות לבד חייבות בזימון, אבל אנחנו לא פוסקים כך והן אינן חייבות, אמנם כשאוכלות ויש חיוב זימון על הגברים צריכות לענות גם כן לזימון.
שאלה: לעבוד בשמירה בחול המועד: אני עובד בשמירה כעבודה זמנית ואמרו לי שיש בעיה לעבוד בחול המועד. האם יש היתר בגלל שזה בשמירה? ראוי לציין שאני בן ישיבה.
תשובה: אין לקבל שכר בחול המועד אפילו על עבודה שהותרה בחול המועד, כיון שלא יראה בכסף סימן ברכה. אך שמירה אינה עבודה כלל ומותר לקבל שכר עליה. הרב חיים כץ.
שאלה: בהמשך להלכה יומית על סוכות: הרב כתב בהלכה יומית שהגדר של הולכי דרכים זה רק מי שגם אם לא היה סוכות היה הולך דרכים. רציתי לדעת מהיכן הרב למד את זה כי לא מצאתי שום סימוך לכך.
תשובה: דבר זה אמרתי תחילה מדעתי ואחר כך מצאתי שכך אמר הרב פיינשטיין אך כעת איני זוכר היכן ראיתי זאת.
שאלה: דין שעון דיגטלי בשבת: האם מותר לענוד שעון דיגיטלי בשבת?
תשובה: מותר, כי כל הפעולות שם נעשות ממילא באופן אוטומטי.
שאלה: בר מצווה בכותל: מה סדר היום והתוכן שנכון על פיו לבצע טקס בר מצווה לבני בכותל המערבי?
תשובה: נהגו להתפלל שחרית ולהניח תפילין ביום שני או חמישי ושהילד יעלה לתורה, ואפשר לאחר מכן לעשות סעודת מצוה משפחתית בה ידרוש חתן בר המצוה או מישהו מבני המשפחה בענייני דיומא. הרב רואי מרגלית.
שאלה: הגורל שלי מופיע בתנ"ך?: אני תלמידה אשר מסוקרנת נורא מעולם התנ"ך. רב בית הספר שלי אמר לנו כי גורלו של כל אדם נכתב בתנ"ך והוא נתן לנו דוגמאות כגון מות יצחק רבין, נפילת מגדלי התאומים ועוד. הרב אמר לנו כי יש באפשרותינו למצוא את שמנו בתנ"ך ולראות מה מצויין לגבינו. רציתי לדעת האם אכן זה אפשרי?
תשובה: תאורטית זה נכון. ידוע שהרמב"ן לדוגמא ידע למצוא את הרמזים הללו, אבל וודאי שלא כל אחד 'בר הכי' למצוא ולדעת מה יהיה גורלו. וחוץ מזה, אנו מאמינים בבחירה חופשית של אדם מישראל, ואדם יכול לשנות גזירה. מקובלנו בדברי ח 'אפילו חרב חדה מונחת על צוארו של אדם אל ימנע עצמו מן הרחמים'. אנחנו מאמינים שתמיד ניתן לשנות ע"י תקווה ותפילה ומעשה שלנו, וניתן לומר שבתורה נכתבות אפשרויות נוספות שהאדם יכול להגיע אליהם בבחירתו החופשית. היום, שאין לנו נביאים אנו מודרכים על פי הדרכתה הברורה של התורה, וזו לא דרכה של תורה להגרר אחר שיטות לא קונוונציונליות.
שאלה: חיבוט הערבה: האם מותר לקחת את שתי הערבות מהלולב ולצרף ל-3 הערבות לשם מצוות החיבוט?
תשובה: נפסק להלכה בשו"ע או"ח סימן תרס"ד ס"ו, אין אדם יוצא ידי חובתו בערבה שבלולב אפילו הגביה אותה שתי פעמים אחד לשם לולב ואחד לשם ערבה. וי"א שיוצא בה. ועיי"ש במשנה ברורה אות כ"א, שגם הדעה הראשונה מודה שאם יתיר הערבה מהאגד של הלולב, ויטלנה בפני עצמה לשם ערבה, ודאי שיוצא לשם חובת חיבוט ערבה. הרב חיים כץ.
שאלה: לכוון חילוני בשבת: כשהייתי בדרכי לבית הכנסת בשבת שאל אותי אדם שישב בתוך רכב על מיקום של אתר מסויים בעיר. מה ואם בכלל עליי לענות לו?
תשובה: יש שתי גישות: האחת - להימנע מכל סיוע לדבר עברה בתירוץ סביר, כגון שאינך מכיר את המקום. השניה - להדריך את הנהג בדרך הקצרה ביותר על מנת למנוע ממנו נסיעות מיותרות.
שאלה: מנהגים יהודיים או דרכי האמורי?: האם יש אמת במנהגים כגון שימת תהילים מתחת לכרית או נקישה משולשת על משטח עץ כנגד עין הרע? מה לגבי להחזיק את השיער ולירוק 3 פעמים כאשר עוברים ליד נבלה? האם יש בהם אמת או שדברים אלו אסורים?
תשובה: דברים אלו אסורים, צריך ללכת בתמימות בתורת ה' ולא להגרר אחר מיסטיקה, מה שלא מובא בח ובהלכה מקורם לא בתורה אלא אולי בעולם האלילי, וצריך להשמר מדברים כאלה.
שאלה: עני תמיד נשאר עני?: במסכת ערכין דף כ"ג כתוב "בתר עניא אזלא עניותא". נראה ממנו שאין פיתרון לעניים והם תמיד יישארו עניים. האם תפילה מעומק הלב לא יכולה לשנות את הגזירה? הרי בימי הדין נגזר הכל מחדש, לא?
תשובה: מאמר ח 'בתר עניא אזלא עניותא' הוא בדרך כלל, אבל וודאי שתפילה והשתדלות יכולים לשנות את הגזירה, זהו אחד מיסודות האמונה שלנו. וחוץ מזה זה כבר פסוק בתורה 'כי לא יחדל אביון מקרב הארץ' והכוונה שיש תופעה כזאת אך כל אדם יכול להשתדל שהוא לא ישאר עני לעולם.
שאלה: נוסח לברכת המזון מקוצר: שמעתי שניתן בשעת הדחק להשתמש בנוסח מקוצר לברכת המזון שבסידור עבודת ישראל. זה נכון?
תשובה: נוסח מקוצר זה היה מיועד בזמנו בעיקר לנשים שלא יכלו לברך. אין כל הצדקה לשימוש בנוסח זה בימינו אלא לחולים קשים ודומיהם.
שאלה: נ נח נחמ נחמן מאומן: אני מערוץ לוגי, ערוץ מדע לילדים בטלוויזיה (ערוץ 81 בכבלים הדיגיטליים). התוכנית שלנו נקראת "לכו חפשו" ובה ילדים שואלים שאלות דרך אתר האינטרנט. ואנו עונים להם בשידור חי ונותנים להם כלים לחיפוש המידע בעצמם. אשמח אם תוכלו לענות לי על שאלה ששאל ילד: "מי זה נחמן מאומן מ-נ נח נחמ נחמן מאומן ולמה כותבים זאת כך?"
תשובה: המסורת בחסידות ברסלב מספרת על פיתקא שנשלחה ונתגלתה לאחד מממשיכיו של רבי נחמן מברסלב ובה היה כתוב נוסח זה בכתיב הזה, והם מאמינים שיש בזה סגולה מיוחדת. הרב רואי מרגלית.
שאלה: חילול שבת באינטרנט: האם כאשר אני שוהה בחוץ לארץ מותר לי לעיין באתרי חדשות ישראליים, כאשר מבחינת הפרשי השעות בישראל כבר נכנסה השבת ואילו בחו"ל עוד לא?
תשובה: אסור לעיין בהם לאחר כניסת שבת בישראל, כי אתה נהנה מחילול שבת אף שאצלך לא שבת.
שאלה: נייר לניגוב ידיים בשבת: כאשר מנגבים ידיים בשבת האם אפשר להשתמש בניירות (מין טישו) מתוך מתקן? האם צריך לחשוש לכך שהם ייקרעו כאשר אני מוציא אותם?
תשובה: בדרך כלל אין חשש קריעה בניירות אלו, לכן גם אם הנייר עלול להיקרע בטעות זהו דבר שאינו מתכוון.
שאלה: קיפול ניירות בשבת: האם מותר לעשות קיפולי נייר בשבת? איזה סוג ש לקיפול מותר? האם מותר לקפל את עלוני השבת בשבת וללכת איתם?
תשובה: קיפולי נייר שנועדו ליצור כלי אסורים, כגון לעשות מצחיה או אוניה וכדו. קיפול רק לשם נוחיות כגון לצורך הכנסה לכיס או החזקה ביד מותר.
שאלה: כלבה לא רצוייה בבית: מה דין של כלבה שלא רצויה בבית ולא מוצאים בעלים מחליף? האם מותר לזרוק אותה?
תשובה: אם רכשתם כלבה ועתה היא אינה רצויה לכם אינכם רשאים להיפטר ממנה ולהשליכה למקום בו היא תסבול. יש לכם אחריות כלפיה. עליכם למצוא לה בעלים חילופיים או תנאים הולמים.
שאלה: צירוף חלביים ובשרי לזימון: 2 גברים שאכלו על שולחן חלבי וגבר נוסף שאכל על שולחן בשרי - האם חייבים לזמן יחדיו?
תשובה: אם התכוונו לאכול יחד מצטרפים לזימון מכיון שאותם שאכלו חלבי יכולים תאורטית לאכול בשרי אף שלהיפך לא יש ביניהם צירוף.
שאלה: שימוש בקולפן בשבת: האם מותר להשתמש בקולפן בשבת לצורת קילוף מלפפונים וגזרים? האם יש הבדל בין ירקות שניתן לאכול את קליפתם לכאלו שלא?
תשובה: אם אלו ירקות שניתן לאכול את קליפתם אין בעיה, ואם אין קליפתם ראויה כלל לאכילה יש בעיה עם קולפן שהוא כלי המיוחד לכך.
שאלה: טיפול במחלה סופנית: א. האם מותר לחולה סופני להחליט להפסיק ליטול תרופות המחזיקות אותו בחיים? האם יש הבדל בין אדם צעיר לאדם בסוף ימיו? וכיצד על משפחתו להגיב על החלטה זו? ב. מהי ההלכה לגבי חולה שרצונו היה שלא יחזיקו אותו בחיים באמצעות תרופות וכעת הוא אינו מודע למצבו? (כגון במחלת הפרקינסון בשילוב עם דמנציה או אלצהיימר) ג. האם מותר לאדם בתחילת מחלה סופנית להורות לבניו שלא לטפל בו, כאשר הוא מגיע למצב בו אינו מודע לעצמו?
תשובה: כל רגע חיים הוא ערך. לכן אין לקצר את החיים, גם לא בצורה פאסיבית. ייתכנו מקרים חמורים של חולה סופני שמצבו הולך ומידרדר והוא בלתי הפיך שבהם הארכת החיים יש בה רק סבל גדול מאוד. הפוסקים מתירים במקרה כזה להימנע מפעולות חריגות המאריכות את החיים ללא תועלת כגון ניתוח וכדו'. אך חמצן, נוזלים ומזון אין להפסיק בשום פנים ואופן. תרופות דומות יותר למזון.
שאלה: תפילה שלא בזמנה לבנות: האם בת שפספסה את זמן תפילה בבוקר עדיף שתתפלל תפילת שחרית לא בזמנה או שתתפלל מנחה? האם יש קטעים מתפילת שחרית שאינה יכולה כבר להגיד?
תשובה: היא יכולה להתפלל עד חצות היום. לאחר מכן עדיפה מנחה. את ברכות קריאת שמע אין לומר לאחר הזמן אך קריאת שמע עצמה ואמת ויציב אישה יכולה לומר כל היום. חובתה לקרוא את שמע היא מדין קבלת עול מלכות שמים ולא משום מצות קריאת שמע ואמת ויציב יש לומר בגלל הזכרת יציאת מצרים.
שאלה: צדיקים במיתתם קרויים חיים?: הרי ידוע שתלמיד חכם גדול שנפטר נאמר עליו "צדיקים - במותם קרויים חיים", אם כן למה הם מטמאים במותם? אולי ניתן במקרים כאלה להתיר לכהנים להספידם.
תשובה: צדיקים במותם נחשבים ל"חיים" בגלל השפעתם גם אחרי מותם אולם את המוחש אין להכחיש שהם מתו ולכן הם מטמאים.
שאלה: חתונה בטעות: חברה אמרה לי שאם חבר שלי שם לי טבעת על האצבע ואמר: "הרי את מקודשת לי בטבעת זו כדת משה וישראל" ויש יותר משתי עדים זה אומר שאנחנו נשואים. האם זה נכון ומה צריך לעשות במקרה שזה קרה?
תשובה: זה עסק ביש, עם עדים והם חשבו שזה רציני, זו בעיה וזה לא פשוט, בכל מקרה צריך לגשת לרב, או לבית דין, ולבדוק ולברר את הענין לפרטיו ואולי צריך גט לחומרא או שיתחתנו.
שאלה: כלים שונים שנוקו בספוגית אחת: אני עובדת במעון ילדים חילוני. האוכל מגיע מוכן במיכלים גדולים ממתכת, אולם הדחתם נעשית על ידיי עובדות הגן שמשתמשות בספוגית ניקוי אחת לכלים הבשריים והחלביים. האם מותר לי לאכול מהאוכל שמבושל בכלים הללו או שאסור כלל?
תשובה: בדיעבד כיון שלא מנקים את הכלים בחום שהיד סולדת בו, זה לא מפליט או מבליע ולא אוסר.
שאלה: הפשרת חלה בשבת: האם מותר בשבת להוציא מהפריזר חלה או לחמניה כשמתברר שאין מספיק חלות ללחם משנה?
תשובה: מותר להפשיר חלה בשבת לצורך השבת, ויתרה מזאת אפשר לברך גם על חלה קפואה בתור לחם משנה.
שאלה: מצב כלכלי והכנסת אורחים: מצבינו הכלכלי דחוק. התלבטנו (אשתי ואני) האם להזמין לשבתות אורחים וחברים? עלותה של שבת כזאת היא יקרה ומצד שני הרי הוצאות שבת אינן נכללות בחשבון הרגיל.
תשובה: לעניות דעתי, בלאו הכי לא רצוי להזמין אורחים יתר על המידה, כי זה מחליש את בנין המשפחה אלא אם כן מדובר באורחים זקוקים, כגון כאלו שהם בלי משפחה או חסרי ידע בצורת שבת שאז יש מצווה לקרב, אבל אורחים שהם חברים ומזמינים משום חברות אין בזה מצוות הכנסת אורחים, ועל כן בתנאים כלכליים קשים, יש לצמצם בזה. וגם במצווה, כאשר הדוחק הוא גדול ביותר, אין להזמין אם צורך האורח איננו נחוץ ביותר. ומן השמיים יברכו את ביתכם, שלא יחסר בכל מכל כל.
שאלה: קדיש בלי מניין: שמעתי שמותר להגיד באזכרה קדיש גם אם אין עשרה גברים, האם זה נכון?
תשובה: אי אפשר לומר קדיש בפחות מעשרה גברים גדולים מעל גיל בר מצווה.
שאלה: למה ה  סולח?: מידי שנה ביוכ"פ אנו מבקשים מהקב"ה סליחה ומחילה על שלא הלכנו בדרך הישרה בשנה האחרונה ומודים לו על שהוא רחום ובעל חסד ועל כן, סולח לנו ולא משום סיבה אחרת כי הרי באמת לא מגיע לנו. השאלה שלי היא כזאת- ה ברא אותנו חסרים ויתרה מזאת, לעולם לא נוכל להיות שלמים, רק נוכל להתקדם מעלה ולהיות בני-אדם יותר טובים. אז איך ה יכול כביכול לכעוס עלינו על שחטאנו? ואיך הוא יכול לא לסלוח לנו אם הוא עשה אותנו כאלה? ואם הוא באמת צריך לסלוח לנו אז למה אנחנו מתפעלים מזה שהוא מוחל לנו ומשבחים אותו ומודים לו על החסד העצום שהוא עושה לנו בכל שנה ושנה?
תשובה: בקשת הסליחה שלנו היא בעיקר על מה שיכולנו לעשות ולא עשינו ועל מה שעברנו עבירות שיכולנו להתגבר עליהם ולא התגברנו. ויש לכל אחד עבירות כאלה וביטול מצות כאלה. ועל מה שלא היה בידינו לעשות מפני היותינו בלתי שלמים על כך אנו רק מבקשים שד' יתן לנו כח להיות יותר שלמים ויותר יכולים לעשות את רצונו. כי על מה שלא בידינו אין הקב"ה דן אותנו.
שאלה: להמיס שוקולד בשבת: האם מותר להכניס לתנור שוקולד מריר למשך מספר דקות עד שהשוקולד נמס מעט? האם זה בגדר בישול?
תשובה: אסור להכניס שוקולד לתנור לצורך המסתו בשבת.
שאלה: מותר להקציף שמנת בשבת?: האם מותר להקציף שמנת מתוקה במקצף ידני בשבת לשם שימוש בשבת?
תשובה: כן, מותר.
שאלה: הספרדים חותכים ניירות בשבת?: האם זה נכון שלפי הספרדים מותר לחתוך נייר טואלט בשבת שלא על הקו המקווקוו? מה לגבי נייר כסף? מה לגבי קריעה של סתם נייר?
תשובה: יש מחלוקת בין הפוסקים לגבי איסור חתיכת נייר בשבת, האם האיסור הינו דרבנן או דאורייתא. מכל מקום גם הספרדים אוסרים לחתוך נייר טואלט בשבת (ועיין סימן ש"מ בביאור הלכה).
שאלה: לזרוק את הטלויזיה מהבית: ברצוני לשאול לגבי מכשיר טלויזיה שהוצאנו לא מכבר מביתנו. האם מותר למכור למסור או לתרום אותה לאנשים שממילא רואים טלויזיה? במידה ולא, מה לעשות איתה?
תשובה: למכור לגוי אם אפשר, ליהודי זו בעיה.
שאלה: לברך בלילה כשקמים לשתות: הרב ענה שאין צורך ליטול ידיים כשקמים בלילה. רציתי לשאול מה לגבי ברכת "שהכל נהיה בדברו" או "אשר יצר"? האם מותר לברך אותן בלי נטילה בלילה?
תשובה: נטילת ידים ג' פעמים בכלי זה רק בבוקר, אבל בשביל ברכה ("אשר יצר" או "שהכל"), די לרחוץ בברז. האם צריך ליטול ידיים אחרי שמתפנים בלילה?
שאלה: לימוד עם ילד בן שבע: איזה ספר הרב ממליץ ללמוד עם בני בן השבע להקניית יראת שמיים וחשק לתפילה?
תשובה: אפשר ללמוד משניות מסכת ברכות משניות הקשורות לק"ש ותפילה, וכן תפילת חנה מספר שמואל ואת כל הלכות תפילה שלומדים משם, וגם מסילת ישרים די להקנות לו את זה שהיהדות חותרת לתיקון המידות.
שאלה: לקרוא את המגילה מתוך תנ"ך: האם יש עניין לקרוא את המגילה בחג מתנ"ך ללא ברכה?
תשובה: יש ענין. אם אין מגילה כשרה כדאי לקרוא לפחות מתנ"ך. לפי הגר"א מברכים רק על מגילה כשרה.
שאלה: כלב הוא באמת טמא?: אני אדם מאמין -חילוני. בילדותי גידלנו כלב בבית. לאחרונה שמעתי שכלב הוא כל כך טמא עפ"י ההלכה שהשכינה מסתלקת כשהוא נמצא. איך אפשר ליישב את העובדה שהיהדות רואה בייצור שהאל עצמו ברא - טמא?? האם אבותינו לא גידלו כלבים? לא ליטפו אותם? ראו בהם משהו טמא?
תשובה: אם הכלב הוא לשמירה מותר לגדלו, ובכלל אבותינו השתמשו בבהמות גם טמאות לצורכם כחמורים וסוסים, אמנם נאמר בח שלו יגדל אדם כלב רע בתוך ביתו, כלב שמפחיד ומזיק לבריות, אבל מצד הנגלה אין בזה בעיה אם הוא לא מזיק. אמנם מוזכר שיש ענין לא לתת לילד קטן שעשוע של חיה טמאה אלא רק טהורה כדי שנפשו תפגוש רק דברים טהורים.
שאלה: נטילת ידיים מזולזלת: האם צריך ליטול ידיים בצורה מכובדת או שניתן לעשות זאת יחפים ובלי כיסוי ראש (לדוגמא)?
תשובה: את הנטילה עצמה מותר, אך את הברכה לא.
שאלה: מעבר באור אדום בשבת: בספר גדול שימושה מובא שהרב צבי יהודה זצ"ל היה נוהג ללכת על הכביש בשבת האם אפשר לומר שאותו הדין לענין מעבר באור אדום בשבת (שמותר לעשות כן)?
תשובה: צריך לזכור שבאותם ימים היתה תנועת המכוניות בשבת מצומצת מאד ואין ללמוד מאז להיום באותם ימים לא היו רמזורים רבים.
שאלה: השלמת הקריאה בשמחת תורה: בשמחת תורה נהוג לקרוא את הפרשה כמה פעמים כדי שכולם יעלו לתורה. הגענו בקריאתנו רק לעליה השלישית והסתיימו העולים - האם יש להשלים או לעצור כאן? האם מותר להעלות ילדים קטנים מגיל מצווה לעליות הנ"ל בשמחת תורה?
תשובה: לא חייבים להשלים אם כבר קראו פעם אחת את חובת היום, אך נוהגים להשלים כדי לא לבלבל את הציבור. מותר להעלות ילדים קטנים מגיל מצוה אם כבר השלימו חובת היום (5 עולים ביו"ט 7 אם חל בשבת).
שאלה: ציצית צמר יקרה מדי: ברשותי יש ציציות מבד רגיל וחשבתי לקנות ציציות מצמר. כשהגעתי לחנות התברר לי שהציציות הנ"ל עולות כפול מציציות רגילות ולכן לא קניתי. רציתי לדעת האם יש עניין לקנות בכל מחיר את הציציות הללו, או שעדיף שלא להוציא כ"כ הרבה כסף לשם כך?
תשובה: נחלקו הפוסקים בדין האם רק בגד שעשוי מבד צמר או מבד פשתן מחויב בציצית מהתורה או כל בד מחויב הציצית מהתורה. כיום אין להטיל ציצית על בד פשתן. ולכן מי שרוצה לקיים לכל הדעות מצות ציצית מהתורה קונה ציצית מצמר. אין זה חיוב אלא הידור. ובשאר הבדים יש דעה שמקיימים מצוה מהתורה ויש דעה שמקיימים מצוה מדרבנן.
שאלה: כהן שאינו עולה לברכה: אצלינו הכהנים לא עולים לנשיאת כפיים בשחרית. מה לעשות אם מגיע למניין כהן שלא מודע לזה ועולה כשיש כהנים שלא הכינו עצמם לברך?
תשובה: כמדומה שכדאי שתשקלו לנהוג לקיים את המצווה מהתורה הזו בכל יום. ואזי ממילא שאלה זו לא תעמוד בפניכם, כך המנהג הרווח בארץ, ומותר ומצווה לשנות ולנהוג כמותו. מו"ר הרצי"ה הכהן קוק זצ"ל היה מאוד מתאמץ לברך ברכת כהנים, שהיא מצווה מהתורה בכל יום וסיפר שפעם הגיע למצרים, והלך להתפלל במניין ספרדי כדי שיוכל לשאת כפיים ביום חול.
שאלה: הנוסח האשכנזי בברכת מעין שלש: האם לאשכנזים יש לברך בסוף ברכת מעין שלש "ברוך. על הארץ ועל המחיה" או "ברוך. על הארץ ועל המחיה ועל הכלכלה"?
תשובה: לפי הגר"א לא אומרים 'ועל הכלכלה' מעין שלוש וכך יש לנהוג.
שאלה: לימוד תהילים במקום משניות: האם ניתן במקום ללמוד משניות לעילוי נשמת נפטר, ללמוד ולהסביר את פרק קי"ט בתהלים עפ"י אותיות הנפטר?
תשובה: העיקר הוא הלימוד לעילוי נשמת הנפטר. ללימוד משנה יש עדיפות בגלל שמשנה היא אותיות נשמה.
שאלה: נשק לא קובנציונאלי: אבקש לשאול מהי דעת ההלכה בנושא של שימוש בסוגי הנשק השונים כגון: שימוש בנשק לא קובנציואנלי, והאם ההלכה מטילה מגבלות כלשהם בנושא זה? מצאתי לזה התייחסות אצל הרב רגנשברג (משפט הצבא בישראל, תש"ט, סי ט"ו) שהתיר שימוש בנשק לא קובנציונאלי, וראיותיו: א. הספרי בפר שופטים "אף להמיתה במיתת תחלואים". ב. רוצח, שאם אי אפשר להרגו במיתת ב"ד, אז הורגים אותו בכל דרך שהיא. (נראה לי שהוא סובר שהריגת רוצח בכל דרך שהיא היא מטעם הסכנה, שהרוצח הוא מסוכן, וכן למען יראו מלרצוח. שאם הריגת הרוצח, בכל דרך שהיא, היא מטעם שהחמירו בעונשו, הרי אין הנדון דומה לראיה, שאין הורגים חיילי האויב מטעם עונש, אלא כדי למנעם מלהרגנו). עוד שמעתי בע"פ בשם הרב זכריה בן שלמה שאולי יש לדמות זה למה ששנינו בעניין גובה בית הסקילה (סנהדרין מה.). ולי נראה שמה שאמרו שם "ברור לו מיתה יפה" ודאי אינו שייך לנידון דידן שלמדו זאת מ"ואהבת לרעך כמוך", וחיילי האויב הגוי ודאי אינם בכלל "רעך". אך מה שאמרו שם שלא להגביה "משום דמינוול" הוא מצד כבוד האדם השייך גם בגוי. ובכל זאת אין נראה לי ראיה משם, ששם מה שהקפידו על כבודו של הנהרג לא בא על חשבון שום דבר, מה שאין כן במלחמה, שאי שימוש בנשק מסוים יכול לפגוע בהצלחת המלחמה. אודה לרב אם יואיל לחוות דעתו בנושא זה.
תשובה: יש לבחון שימוש בנשק זה בשני מצבים: א' מצב מתוכנן לכתחילה, ב' מצב של חוסר ברירה. ביחס למצב השני, כאשר יש סכנת נפשות ואין בידנו להינצל, אלא בדרך לא מקובלת אין ברירה ובודאי שמותר. אומנם כשהדבר בידנו ויש כאן רק שאלה של קלות ראש וזלזול ברגשות אנושיים, מה שפוגע במצב הראשון נראה לע"ד שאין סיבה לבזות גם את אויבנו הרעים. ראייה אחת יש להביא מדברי יהושע פרק י' על המלכים שנפלו בידו וציוה לתלותם ולעת ערב ציוה לקוברם כדי להימנע מאיסור הלנת המת ומכאן שיש לשמור על כבוד המתים גם מאויבנו. ראייה שנייה נמצאת ביחזקאל פרק לט' בעניין גוג ומגוג, שהבטיח ד' אחרי מפלתם לתת להם קבר וציוה לקבור את מתי האויב. ראיה שלישית, בקשר לדרך המתת האויב נזכרת בדברי ח על אמציה מלך יהודה, על הפסוק במשלי "איש חכם נשפט את איש אוויל ורגז ושחק ואין נחת" ונזכר כי היתה בקורת חמורה מצד ד' על אמציה מלך יהודה שתפס 10,000 שבויים מבני אדום וזרק אותם מראש הסלע ונהרגו במיתה משונה. ואמרו שם ח, כי למרות שקיבל היתר להרוג במלחמה, אך בדרך כל הארץ ולא באכזריות. אומנם לזה יש סייג והוא ביחס לאויבים אכזריים במיוחד, כך נזכר בשופטים פרק א' כאשר נתפס אדוני בזק שהתעלל באכזריות בשבויים, התנהגו אתו מידה כנגד מידה וכן נזכר בח כי שמואל הנביא המית את אגג מלך עמלק, בצורה אכזרית כדי לשבור את ליבם של העמלקים, שהיו אכזריים ביותר.
שאלה: מכונית חדשה - לברך?: הורי קנו מכונית חדשה, והם אמורים לקבל אותה בעוד כשבועיים. האם מברכים רק "הטוב והמטיב" או גם "שהחינו"? מי מברך - רק אבא או שני הורי (ואולי כל המשפחה)? מתי בדיוק צריך לברך?
תשובה: מברכים כאשר מקבלים את המכונית. כיוון ששני ההורים נהנים מהמכונית ברכתה "הטוב והמטיב". והנכון שהאבא יברך והאם תענה אחריו אמן או להפך. ואם אחד ברך בלא שהשני שמע את ברכתו, השני יברך שוב לעצמו. הילדים כיוון שאינם שותפים ממש במכונית אינם מברכים, אבל טוב שיענו אמן.
שאלה: סלסול החזן לפני הכהנים: יש לנו חזן בעל קול. מסלסל יפה וגם בכהנים. הבעיה בכיפור שחוזר על עצמו כל שנה ומושך את המילים ללא סוף. מלבד זה שהוא עולה באורך הסילסול על הכהנים, יש גם טורח גדול על הכהנים ובמיוחד בכיפור.
תשובה: הבעיה מוכרת לי מקרוב וגם אני חש בקושי כאשר השליח ציבור מאריך. אמנם מצוות הברכה היא כ"כ יקרה, שאינני מוכן להפסידה, גם אם יש קושי בדבר. עצתי שבשעת הדחק, כמו ביום כיפור, אם אתה חש בחולשה ניתן להוריד את הידיים בשעה שהש"ץ מסלסל ולהגביהם רק כאשר אתה מברך, וזה בודאי יכול להקל. אם הציבור והרב אינם מבינים את הקושי של הכהנים, מתוך חיבת הסילסול, אל תתוכח איתם ותמצא את הפיתרון הטכני בעצמך ובלבד שלא תוותר על העלייה לברכה. מצווה זו נחשבת בח לשלוש מצוות מן התורה וכמה חשוב ביום כיפור להוסיף שלוש מצוות אלה, בפרט כשאמרו כי כל כהן המברך - מתברך.
שאלה: איך אדע אם אני כהן?: מילדות נאמר לי כי אבי כהן וכן אני בן כהן ואוטומטית כהן. איך אבי יוכל לדעת בוודאות כי אכן הוא כהן? האם יש מאגרי מידע כל שהם אשר ניתן לברר דרכם לגבי נכונות כהונתי?
תשובה: אכן אין אפשרות ודאית כיום לדעת זו, ומסתמכים על קבלה מדור לדור ועל עדויות שאבותיו של אותו אדם נשאו את כפיהם. גם יש שמות משפחה מסוימים שידועים (לא מחייב) כשמות של כהנים (שפירא, אזולאי וכו'). הבעיה התעוררה בעיקר בדור הזה שיש הרבה משפחות של חילונים דור שלישי ורביעי שלא יודעים על עצמם שהם משפחות כהונה. ואכן עלתה יוזמה בזמן האחרון להוסיף בת.ז. את סעיף כהן, לוי או ישראל. הרב חיים כץ.
שאלה: לקיחת סיכונים בטיול: האם מותר לקפוץ מאומגה בטיחותית (עם אישורים וכו ) מגובה של 30 מטר כאשר אני נקשר היטב בחבלים? האם מותר, כאשר מטיילים בצפון לקפוץ מצוק בגובה 3 מטרים לתוך הנחל? (שם אין שום אחראי בטחון או אמצעי זהירות).
תשובה: אם אדם נוקט אמצעי זהירות ולא מפחד- מותר. כמובן כשיודע ובדק איך לקפוץ ואם אפשר לקפוץ.
שאלה: הנחת ספרי קודש אחד על השני: האם מותר להניח ספר מסילת ישרים או אחד מספרי הרב קוק על ספרו של הרמב"ם, למשל? האם הולכים לפי חשיבותו של הספר או עפ"י התקופה בא חי המחבר? מהן הדרגות והחילוקים בכלל (תורה, נביאים, כתובים, משנה וגמרא, מדרשים), והאם יש חילוק אם החומש הוא עם פירוש רש"י ורמב"ן או שרק הפסוקים כתובים בו?
תשובה: מצד הדין אין חובה לדקדק בזה, אלא רק שאין להניח תורה שבעל פה על תורה שבכתב. אבל בתוך ספרי תורה שבעל פה אין חובה לדקדק, רק צריך להקפיד שלא להניח ספר חול על ספר קודש. ויש מדקדקים שמהדרים גם שלא להניח אחרונים על ראשונים, אבל כאמור אין צריך לנהוג כן.
שאלה: מותר להירדם באוטובוס?: האם ישנה בעיה להירדם באוטבוס בשעת לילה מאוחרת כאשר מסביב אנשים נרדמים וייתכן שיש גם נשים באוטובוס?
תשובה: מותר לאדם לנמנם באוטובוס. אם לידך במושב יושב גבר אתה יכול להרדם. מה שאחרים עושים במושבים אחרים אינו רלוונטי. האם צריך ליטול ידיים אחרי שינה באוטובוס?
שאלה: תפילה מול אדם: האם ישנה בעיה להתפלל שמונה עשרה כאשר אדם עומד מולי (עם הכתפיים אלי, או עם הפנים אלי)?
תשובה: אין להתפלל עמידה מול פניו של אדם.
שאלה: דין רודף ביחס לאויב: האם היתר הריגת אויב הוא מדין רודף? האם זה רק בזמן מלחמה רשמית או שגם במצב כמו היום זה נחשב זמן מלחמה? מה יחס ההלכה לוידוא הריגה?
תשובה: נראה לי, שבזמננו נוכל להגדיר את מצבנו כמצב מלחמה, ממילא שיכים למצב זה וליחס לאויבנו כל ההלכות הנוהגות בזמן מלחמה. היתר הריגת אויב איננו מדין רודף, רודף הוא אדם פרטי המסכן באופן פרטי, אך הוא אינו חייב מיתה ולכן אם ניתן להסיר את הסכנה מבלי להורגו אסור להורגו, כמו כן ברגע שפסקה סכנת הרודף יש לשוב ולהתייחס אליו כיהודי לכל דבר. לעומת זאת ניתן להרוג אויב, גם כשאינו מסכן באופן מיידי, שום אדם. מטרת הריגתו היא לשבור את רוח העם שהוא שייך אליו ע"מ שיפסק האיום המלחמתי. דבר זה שייך גם לשאלת וידוי הריגה, שאם זה יביא לנצחון במלחמה מותר. אבל התאכזרות לשמה מתוך רגש נקמה היא מיותרת.
שאלה: פריצה לבית שעומד להשכרה: ראיתי אשה שנראה לי ששוהה בבית שעומד להשכרה בלא ידיעת הבעלים. האם אני חייב להודיע להם על כך? האם שייך פה דין זה נהנה וזה אינו חסר? האם עדיף לאיים עליה כדי לחסוך ממנה הסתבכות או שעדיף להודיע להם (אולי היא צריכה לשלם על מה ששהתה כבר)?
תשובה: מוטלת עליך מצות השבת אבדה למנוע נזק מבעל הבית. נוכחות אדם זר במקום גורמת נזק הן בעצם השימוש בבית והן בהרחקת שוכרים פוטנציאליים. מכיון שהיא צריכה לשלם לבעל הבית שכר דירה מוטב שתודיע לבעל הבית על כך על מנת שיוכל לגבות ממנה את המגיע לו.
שאלה: סכנה למדינה: כבוד הרב לאחרונה התלבטתי בשאלה, ואשמח אם תוכל לעזור לי. האם במצב היפוטתי, בו חס וחלילה מדינת ישראל תעמוד בפני סכנה קיומית, מותר להחזיר שטחים? אשמח לתשובתך המהירה,
תשובה: כיון שהשאלה לא רלונטית אי אפשר לענות עליה תשובה שקולה אין סייעתא דשמיא לשאלות שאינם למעשה ועדיף לא לחשוב על מצבים כאלה לא רצויים. שכן יש להמנע מלפתוח פה לשלילה.
שאלה: פינוי ישובים על ידי חיילים: האם במצב קטסרופלי של גירוש יהודים מבתיהם, חיילים צריכים לסרב לפנותם?
תשובה: אנחנו מחנכים את תלמידנו בישיבת ההסדר למלא אחר כל פקודות הצבא, זה ברור שכך צריך להתנהל צבא. ובכלל בקרב בני ישיבות ההסדר אין כמעט בעיות משמעת בצבא. כאן הדיון הוא עקרוני, צריך לדעת באופן חד משמעי שתורת ישראל היא מעל כל כח אנושי, יש מצבים בהם אדם מישראל מצווה למסור את נפשו על קיום התורה, ובכל הדורות יהודים מסרו נפשם, לכן כשיש כפייה על דת זה לא משנה אם זה משאל עם או ממשלה או כנסת או יקראו לזה פקודה, תורת ישראל היא אלוקית והיא מעל כל שכל אנושי, הרמב"ם פוסק בהלכות מלכים שאם מלך ציווה לעבור אפילו על איסור דרבנן אסור לשמוע לו, אף שבשאר דברים חייבים לשמוע לו. וזה לא משנה אם הכפייה היא מצד גוי או מצד יהודי, לכן הציבור הדתי החרדי והלאומי צריך לדעת באופן חד משמעי שתורת ישראל היא מעל כל חוק אנושי. וכך ביחס להחרבת ישוב בארץ ישראל. מאידך, כשזה לא נוגע לכפייה על דת וודאי שיש למלא אחר פקודות הצבא. זו כוונת הרבנים בראשות הרב הראשי לשעבר הרב שפירא שליט"א. לגבי השתתפות בנות במאבק, קשה לקבוע, זו בעיה, מכל מקום בוודאי שצריכות יותר להקפיד על גדרי הצניעות. מה עוד ניתן (היה) לעשות למניעת הגירוש?
שאלה: 4 מינים אחרי סוכות: מה עושים עם 4 המינים לאחר תום חג הסוכות? איך נפטרים מהם בדרך ראויה ופשוטה אך לא מסורבלת? האם נכון שאין לזרוק אותם לאשפה?
תשובה: בתום החג קדושתם של המינים והסכך פוקעת ומותר להשתמש בהם כל שימוש שהוא. גם לשרוף. יש נוהגים לשמור את המינים לערב פסח לשרוף בהם את החמץ. לזרוק לאשפה ממש אי אפשר כיוון שזהו בזיון. אך ניתן להניחם עם גזם של עצים.
שאלה: קצות הערבה של ארבעת המינים: אחד מסימני הכשרות של הערבה כפי שלמדתי הוא ששפתיה יהיו חלקים (ולא כמסור). השנה היו השווקים מוצפים בערבות ששפתותהין כמסור (ולא חלקות). האם ערבות אלו כשרות וסימן ושפתיים חלקות הוא רק הידור?
תשובה: יש זן כזה של ערבות שהחיתוך של שפתותיהם דומה למסר וזה זן כשר.